Як адзначыла начальнік аддзела дэмаграфічнай статыстыкі і перапісу насельніцтва Аксана Паляшчук, перапіс – галоўная крыніца інфармацыі аб колькасці насельніцтва, яго структуры (пол, узрост, сямейнае становішча), занятасці і г.д. Гэтыя даныя неабходныя для распрацоўкі дзяржаўных прагнозаў і праграм сацыяльна-эканамічнага развіцця Рэспублікі Беларусь, бягучых разлікаў і прагназавання колькасці і складу насельніцтва, вывучэння размяшчэння і выкарыстання працоўных рэсурсаў і правядзення навуковых даследаванняў.